تورکیه‌نین ایقتیصادیات ناظیری نیهات زیبکچی بوگون تورکیه‌ده فعالیت گؤسترن اولوسلار آراسی فیرما‌لارین رهبرلری ایله بیر آرایا گله‌جک.
ناظیرلیک‌دن وئریلن معلوماتدا، ایستانبول-دا کئچیریله‌جک توپلانتی ایله علاقه‌دار: "تورکیه‌ده فعالیت گؤسترن آپاریجی اولوسلار آراسی سرمایه‌لی فیرما‌لارین یوکسک سویه‌لی رهبرلری ایله مشورت توپلانتی‌سی کئچیریله‌جک" دئییلیر.
باش ناظیر بینالی ییلدیریم کئچن هفته تورکیه-ده اونملی میقداردا یاییریم لاری اولان و آرالاریندا زیمنس، بوش و مرسدس کیمی نهنگ لرین اولدوغو آلمان فیرمالارین رهبرلری ایله بیر آرایا گلمیشدی.
ییلدیریم توپلانتیدا:" آلمانیا ایله تورکیه آراسیندا یاشانان گرگین‌لیک تورکیه‌ده سرمایه قویان آلمان شیرکت‌لرینه ضرر وئرمه‌مه‌لی‌دیر" دئمیشدی و توپلانتیدا ایقتیصادیات ناظیری ایله آلمان شیرکت‌لری‌نین مودیرلرینین قاتیلاجاغی یئنی توپلانتی کئچیریلمه‌سی باره‌ده قرار قبول ائدیلمیشدی.
